laion/Wikipedia-Exotic huggingface dataset:
לושיוס קליי

לושיוס קליי (באנגלית: Lucius D. Clay‏; 23 באפריל 1898 - 16 באפריל 1978) היה מפקד אזור הכיבוש האמריקאי בגרמניה לאחר מלחמת העולם השנייה. בתפקיד זה ניהל את המשבר עם ברית המועצות בימי הסגר על ברלין בשנים 1948–1949. קליי נולד במריאטה, ג'ורג'יה, הילד השישי והאחרון של אלכסנדר קליי, שהיה חבר הסנאט של ארצות הברית בשנים 1897–1910. הוא למד באקדמיה הצבאית של ארצות הברית וסיים בשנת 1918. בשנות ה-20 וה-30 הוא עבד כמהנדס בניהול פרויקטי בנייה של סכרים, בהם גם סכר דניסון, ונמלי תעופה צבאיים ואזרחיים. בשנת 1942 הוא הועלה לדרגת גנרל, הצעיר ביותר בצבא ארצות הברית. באותה שנה הוא קיבל את עיטור לגיון ההצטיינות ובשנת 1944 קיבל את מדליית השירות המצוין. בשנת 1945 הוא היה סגנו של דווייט אייזנהאואר. עם כניעת גרמניה, הוא היה לסגן המושל הצבאי בגרמניה. בתפקידו זה הוא הוציא הצהרה המבטיחה להעניש את הגרמנים על פשעיהם. במרץ 1947 מונה קליי למפקד אזור הכיבוש. בתוקף תפקידו הובאו לו לאישור העונשים שנגזרו על פושעי מלחמה נאצים והוא המתיק את עונשם של מספר פושעים נאצים. לאחר שקיצר את עונשה של אילזה קוך לארבע שנים בלבד, התעוררה סערה ציבורית ומונתה ועדה של הסנאט לבחון את העניין. קליי הצטדק וטען שלא הובאו בפניו על העדויות נגד קוך וכי הוא אישר 200 פסקי דין מוות לפושעים נאציים. לאחר הקמת מדינת ישראל, המשיך קליי להוציא ויזות ליהודים כדי שיוכלו לעלות לישראל, למרות מחאות הערבים שהעולים מסייעים לישראל במלחמה. קליי היה היוזם של הרכבת האווירית לברלין בימי הסגר על ברלין. כשנבחר אייזנהאואר לנשיא ארצות הברית היה לאחד מיועציו הקרובים וביחד עם הרברט בראונל בחר את השרים של הממשל. בשנת 1961 שב קליי למערב ברלין כשליחו האישי של הנשיא קנדי. בשנת 1963 עמד בראש ועדה שהמליצה על צמצום סיוע החוץ של ארצות הברית. בסוף שנות ה-60 היה קליי פעיל בוועד למען יהודי ארצות ערב. על שמו נקראה שדרת קליי בדרום מערב ברלין. מדיה וקבצים בנושא לושיוס קליי בוויקישיתוף לושיוס קליי, באתר אנציקלופדיה בריטניקה (באנגלית) לושיוס קליי, באתר "Find a Grave" (באנגלית) לושיוס קליי, במסד הנתונים הקולנועיים IMDb (באנגלית) לושיוס קליי, במסד הנתונים הקולנועיים KinoPoisk (ברוסית) לושיוס קליי, באתר Discogs (באנגלית) משא ומתן בלונדוז על הגדרת אזורי הכבוש, הַבֹּקֶר, 17 במאי 1945 הטיפול בנידחים בשני האזורים, דבר, 27 בנובמבר 1946 הפתרון היחידי: ארץ ישראל, משמר, 14 במרץ 1947 מדוע המתקתי דינה של אילזה קוך, מעריב, 18 באפריל 1950 הגנרל קליי מוסיף להוציא וויזות לעקורים יהודיים, מעריב, 28 ביוני 1948 גיל קיסרי, מציל ברלין שב לזירה, מעריב, 22 באוגוסט 1961 הגנרל קליי לתושבי ברלין אינני בורח ..., הַבֹּקֶר, 16 באפריל 1962 ארה"ב תצמצם סיוע החוץ בעקבות דו"ח ועדת קליי, דבר, 25 במרץ 1963 ועד אמריקאי למען יהודי עיראק, דבר, 19 באוקטובר 1969 התעוררות בעולם לגורל יהודי סוריה, דבר, 20 באוקטובר 1971
קישפלוד

קישפלוד (בהונגרית: Kisfalud) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית קישפלוד קטנה משמעותית, מ-881 תושבים בשנת 1990 עד 758 תושבים בשנת 2018 (ירידה של כ-13%). בקישפלוד חיו מעט יהודים. מדיה וקבצים בנושא קישפלוד בוויקישיתוף אתר האינטרנט הרשמי של קישפלוד (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
מהפכה! (Live)

מהפכה! (Live) הוא האלבום הופעה משותף הראשון של הזמרים עומר אדם ומשה פרץ, אשר יצא לאור ב-8 בדצמבר 2015, על ידי חברת התקליטים פליי רקורדס. מידע על האלבום מהפכה! באתר MusicBrainz האלבום מהפכה! באתר ספוטיפיי
פרדינן, דוכס מונפנסייה

פרדינן, דוכס מונפנסייה (בצרפתית: Ferdinand d'Orléans;‏ 9 בספטמבר 1884 - 30 בינואר 1924) היה נסיך צרפתי מבית אורליאן, בנו של הנסיך פיליפ, רוזן פריז. פרדינן נולד ב-9 בספטמבר 1884 בטירת אה, צרפת, לפיליפ, רוזן פריז ולמארי איזבל, נסיכת אורליאן, בתם של אנטואן, דוכס מונפנסייה והאינפנטה לואיסה פרננדה, דוכסית מונפנסייה. בשנת 1870 חזרה משפחתו לצרפת, ובשנת 1880 העניק לו אביו את התואר דוכס אורליאן. בשנת 1886 נערכה חגיגת הנישואים של אחותו אמלי, נסיכת אורליאן עם קרלוש, מלך פורטוגל בפאר רב, ובעקבות כך גורשה המשפחה מצרפת. בשנת 1898 הצטרף פרדינן לצבא הספרדי, ובשנים 1903–1904 יצא למסע לאפריקה ואסיה, כחלק מהצי הספרדי. פרדינן היה אספן נלהב של מכוניות, ואף השתתף בכמה מרוצי מכוניות. כאחיו פיליפ, דוכס אורליאן וכבן דודו אנרי, נסיך אורליאן, היה פרדינן חוקר וצייד. בשנת 1906 יצא פרדינן למסע למזרח הרחוק, ובשנים שלאחר מכן הוא ערך שישה מסעות להודו-סין ולמזרח הרחוק. לפני מלחמת העולם הראשונה היה פרדינן מועמד לעלות על כס נסיכות אלבניה, אולם מכיוון שלא היו לו ילדים נבחר לבסוף וילהלם, נסיך אלבניה מבית ויד. בשנת 1921 התחתן פרדינן עם מריה איזבל גונזלס דה אולנייטה אי איבארטה, מרקיזת ולדטרזו השלישית, אולם לא היו להם ילדים, וב-30 בינואר 1924 הוא מת בראנדאן. מדיה וקבצים בנושא פרדינן, דוכס מונפנסייה בוויקישיתוף
Room for Squares

Room for Squares הוא אלבום האולפן הראשון של הזמר-יוצר האמריקאי ג'ון מאייר. האלבום יצא לאור ב-5 ביוני 2001 בהוצאות קולומביה ואוור. האלבום הגיע למקום התשיעי במצעד בילבורד 200 וזכה לביקורות חיוביות רבות מצד מבקרי המוזיקה. השיר Your Body Is a Wonderland מתוך האלבום זיכה את מאייר בפרס גראמי בקטגוריית "הופעת הפופ הטובה ביותר של זמר". האלבום הוא הנמכר ביותר של מאייר עד היום, עם מכירות של 4,484,000 עותקים בארצות הברית בלבד, נכון ליולי 2014. שם האלבום הוא מחווה לזמר האנק מובלי, לו אלבום בשם "No Room for Squares". כלל השירים באלבום נכתבו על ידי מאייר ושלושה מהם - "No Such Thing", "Neon" ו-"Love Song for No One" נכתבו במשותף עם קליי קוק. השירים "No Such Thing", "Neon", "My Stupid Mouth" ו-"Back to You" הופיעו במקור במיני-אלבום של מאייר משנת 1999, Inside Wants Out. האלבום יצא תחילה תחת אוור רקורדס באינטרנט בלבד, לאחר שהקלטות משיריו של מאייר נשלחו למנהל ההוצאה. לאוור רקורדס היה חוזה עם חברת קולומביה רקורדס, במסגרתו, תוכל קולומביה לבחור מאמניה של אוור ולהחתים אותם על חוזה חדש. קולומביה בחרה בג'ון מאייר, ערכה מחדש את אלבומו והוציאה אותו לאור בגרסה חדשה. עטיפת האלבום הוחלפה ונוספו לו השיר "3x5" וארבעת השירים מהמיני-אלבום הראשון של מאייר. ההכרה באלבום החלה רק שנה לאחר צאתו, וזאת בעקבות הופעות רבות שערך מאייר ברחבי ארצות הברית והופעה שערך בתוכנית הטלוויזיה The Tonight Show עם ג'יי לנו. שלושה שירים מהאלבום הפכו ללהיטים גדולים - "No Such Thing", ‏"Your Body Is a Wonderland"‏ ו-"Why Georgia". מידע על האלבום Room for Squares באתר MusicBrainz מידע על האלבום Room for Squares באתר AllMusic האלבום Room for Squares באתר Discogs האלבום Room for Squares באתר ספוטיפיי
סרגיי סאזונוב

סרגיי דמיטרייביץ' סאזונוב (ברוסית: Сергей Дмитриевич Сазонов;‏ 10 באוגוסט 1860 - 25 בדצמבר 1927) היה מדינאי ודיפלומט רוסי, ששימש כשר החוץ מנובמבר 1910 עד יולי 1916. מידת מעורבותו באירועים שהובילו לפרוץ מלחמת העולם הראשונה נתון בוויכוח חריף, כאשר כמה היסטוריונים מטילים את האשמה על הגיוס המוקדם והמתגרה על כתפיו של סאזונוב, בעוד אחרים טוענים כי העיסוק העיקרי שלו היה "לצמצם את טמפרטורת היחסים הבינלאומיים, בעיקר בבלקן". סאזונוב נולד ב-10 באוגוסט 1860 במחוז ריאזאן למשפחת אצולה, ואף היה גיסו של ראש הממשלה פיוטר סטוליפין. בשנת 1883 הוא הצטרף לשירות הדיפלומטי, ובשנת 1906 מונה לשגריר האימפריה הרוסית בוותיקן. בנובמבר 1910 הוא מונה לשר החוץ, ובתפקידו זה תמך בהתקרבות לבריטניה ובמדיניות דיפלומטית מתונה. סאזונוב פעל במסגרת תפקידו לבודד את אוסטרו-הונגריה ככל הניתן, אולם שמר על מדיניות מתונה בבלקן, מה שעורר עליו את חמת זעמם של הכוחות הקיצוניים ברוסיה. עם פרוץ משבר יולי בעקבות רצח פרנץ פרדיננד הוא הזהיר את אוסטריה כי רוסיה "תגיב צבאית לכל פעולה נגד סרביה", שהייתה בעלת בריתה. עם פרוץ מלחמת העולם הראשונה, פעל סאזונוב למניעת הצטרפותה של רומניה למעצמות המרכז, ובמרץ 1915 קיבל הבטחה מבעלות בריתה של רוסיה על כיבוש הבוספורוס, קונסטנטינופול והצד האירופי של הדרדנלים. ב-1 באוקטובר 1914 סאזונוב נתן ערבות לרומניה, כי אם המדינה תצדד במדינות ההסכמה, היא תקבל את טרנסילבניה, בוקובינה, ואת הבאנאט, מה שהביא בין השאר בשנת 1916 לצירופה של רומניה למדינות ההסכמה. ביולי 1916 פרש סאזונוב מתפקידו, וב-12 בינואר 1917 הוא נשלח כשגריר הצאר ללונדון, ובעקבות כך לא שהה בזמן מהפכת פברואר ברוסיה. לאחר מהפכת אוקטובר היה סאזונוב מעורב באופן פעיל בכוחות הצבא הלבן תחת דניקין ואדמירל קולצ'אק, והיה שר החוץ של הממשלה הגולה, ובמסגרת זו הוא גם השתתף בוועידת השלום בפריז בשנת 1919. סזונוב בילה את שנותיו האחרונות בצרפת וכתב ספר זיכרונות, וב-25 בדצמבר 1927 הוא מת בניס. מדיה וקבצים בנושא סרגיי סאזונוב בוויקישיתוף סרגיי סאזונוב, באתר אנציקלופדיה בריטניקה (באנגלית) סרגיי סאזונוב, באתר "Find a Grave" (באנגלית)
.bj

.bj היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבנין. התחום “.bj” מחולק לשתי קבוצות נפרדות: דומיינים ציבוריים (כגון: .bj, .gouv.bj, .mil.bj, .edu.bj, .gov.bj, .asso.bj, etc.) ודומיינים סקטוראליים (כגון: .barreau.bj, .com.bj, etc.). מדיה וקבצים בנושא .bj בוויקישיתוף אתר האינטרנט הרשמי של .bj מידע על הסיומת ב-IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.bm

bm. היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בברמודה, הסיומת הושקה בשנת 1993. ותחילה הייתה בידי מכללת ברמודה ובשנת 2007 הועברה השליטה לידי הרשם הכללי של ברמודה. com.bm edu.bm gov.bm net.bm org.bm מדיה וקבצים בנושא .bm בוויקישיתוף אתר האינטרנט הרשמי של .bm (באנגלית) מידע על הסיומת bm. באתר IANA Preliminary Report for Special Meeting of the ICANN Board of Directors - ICANN, www.icann.org ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
קרחון שיהאן

קרחון שיהאן (באנגלית: Sheehan Glacier) הוא קרחון ברכס אקספלוררז בהרי באוורס, שבאנטארקטיקה. הקרחון תלול ביותר. הקרחון מנקז את אזור פסגת מילר. הקרחון נשפך אל קרחון רניק, דרומית לקרחון אלווארז. הקרחון מצוי בגובה של 17 מטרים מעל פני הים. שמו של הקרחון ניתן לו על ידי קבוצת המחקר הצפונית של משלחת הסקר הגאולוגי האנטארקטי של ניו זילנד (שחקרה את אנטארקטיקה בין השנים 1964–1963). הקרחון נקרא על שמו של מוריס שיהאן (Maurice Sheehan), מטפס הרים אשר שהא בבסיס סקוט בחורף 1963, ואשר סייע למשלחת הניו זילנדית. • Edmund Stump, The Ross Orogen of the Transantarctic Mountains, P 55 • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 120 קרחון שיהאן באתר הסקר הגאולוגי של ארצות הברית קרחון שיהאן באתר הגאזט האנטארקטי של ממשלת ניו זילנד קרחון שיהאן באתר הגאזט האנטארקטי של ממשלת אוסטרליה קרחון שיהאן באתר הגאזט האנטארקטי המשווה SCAR של ממשלת אוסטרליה מפת אזור קרחון שיהאן תחזית מזג אוויר ארוכת טווח עבור קרחון שיהאן גושי קרח ענקיים מקרחון שיהאן מתמוטטים לתוך הים, סרטון באתר יוטיוב מידע גאוגרפי והיסטורי מידע גאוגרפי
ארנבת הודית

ארנבת הודית או ארנבת שחורת-עורף (שם מדעי: Lepus nigricollis) היא מין של ארנבת החיה בתת-היבשת ההודית ואוכלוסייה נוספת אנדמית לאי ג'אווה שבאינדונזיה. הארנבת גם הופצה בידי האדם ברחבי העולם והפכה למין פולש. ארנבת זו מגיעה לאורך 33–53 סנטימטרים ולמשקל 1.8-3.5 קילוגרם, כשהממוצע 2.5 קילוגרם. ארנבת זו בעלת פרווה אפורה לאורך הגב והראש כשהעורף שחור והרגליים וצידי החזה כתומים-חומים. הבטן והסנטר לבנים והזנב גם לבן ועגלגל. הארנבות החיות באזורי מדבר בהירות יותר כהסוואה. הארנבות של צפון הודו קטנות מאחיהם של הדרום והנקבות כבדות יותר מהזכרים במעט. ארנבת זו בעלת תפוצה רחבה בתת-היבשת ההודית מפקיסטן לבורמה, נפאל ובנגלדש. היא נפוצה לאורך כמעט כל הודו וסרי לנקה, אך לא בהרי ההימלאיה הגבוהים ביותר ובביצות מנגרובים של הסונדרבאנס. תפוצה היא ממדבריות יבשים, דרך סוואנות, יערות יבשים פתוחים ובמורדות הרי נילגירי שבקצה הרי גהט המערביים ובמורדות ההימלאיה. היא מצויה בגובה 50-4,500 מטר. הארנבת פעילה בשעות הדמדומים ובלילות ואז יוצאת לחפש צמחייה כמו עשב, דגניים שונים, צמחים רב-שנתיים שונים וגם ירקות כמו בטטה וחסה. באזורים מסוימים הם מזיקים לחקלאות. הארנבות מתרבות בקצב מהיר כשהשיא הוא בעת המונסון, אז הן ממליטות בין 1 ל-5 גורים המתבגרים מהר. צפיפות הארנבות גבוהה מאוד ובאזורים מדבריים הצפיפות מעטה יותר. לארנבת טורפים רבים ביניהם: חתוליים, כלביים שונים, סמוריים, נחשים גדולים ועופות דורסים. הארנבת לא מצויה בסכנה ברוב אזורי תפוצתה. Lepus nigricollis aryabertensis Lepus nigricollis dayanus Lepus nigricollis nigricollis Lepus nigricollis ruficaudatus Lepus nigricollis sadiya Lepus nigricollis simcoxi Lepus nigricollis singhala מדיה וקבצים בנושא ארנבת הודית בוויקישיתוף ארנבת הודית, באתר ITIS (באנגלית) ארנבת הודית, באתר NCBI (באנגלית) ארנבת הודית, באתר האנציקלופדיה של החיים (באנגלית) ארנבת הודית, באתר GBIF (באנגלית) ארנבת הודית באתר הרשימה האדומה של IUCN
מקהלה עליזה

"מקהלה עליזה" הוא שיר ילדים עברי שכתבה לאה נאור והלחינה נורית הירש. השיר יצא לאור בשנת 1967, וביצעה אותו לראשונה חוה אלברשטיין. לאה נאור גדלה בהרצליה. בקצה חצר הבית בו גרה ניצב עץ ברוש וסביבו היו מתקבצות ציפורים רבות. על התרחשות זו כתבה נאור את השיר. הבית בו גדלה נהרס בהמשך, ונבנו עליו בנייני דירות, אך הברוש עליו נכתב השיר לא נפגע. ב-2019 נכנס עץ הברוש לתוכנית שימור אתרים היסטוריים של עיריית הרצליה. ב-2022 הוצב לידו שלט הסבר ברחוב העצמאות 51 בהרצליה. הציפורים המופיעות בשיר: עפרוני, פשוש, בולבול, סנונית, תוכי ודרור. השיר מאניש את הציפורים ואת הברוש, המשוחחים ביניהם, אך כולל גם קולות ציפורים "ציף ציף, שריק שרק / בול בול בול בול ביל בל (או: בול בול ביל בל לה לה...) / לה לה לה...". בשיר ארבעה בתים, שלאחר כל שניים מהם בא פזמון חוזר. השיר היה הראשון בו לאה נאור שיתפה פעולה עם נורית הירש ועם חוה אלברשטיין. הוא נכלל בתקליטה של אלברשטיין "בשירים עבריים" משנת 1967. השיר היה נעימת הפתיחה של תוכנית הרדיו לילדים בשם זה ששודרה בגלי צה"ל בבוקר יום שבת בשנים 1980–1996. ירדנה ארזי הקליטה את השיר לאלבומה "אברא קדברא - אוסף שירי ילדים" שיצא בשנת 2014. ביצועים נוספים לשיר הם של טוביה צפיר, אסף אשתר, מתן אריאל, גיא פרידמן, שרית חדד ודורי בן זאב. בשנת 1969 חיים טופול הקליט גרסה באנגלית לשיר ברדיו בי.בי.סי בלונדון. באוקטובר 2020 הקליטה הזמרת-יוצרת הישראלית דנה אינטרנשיונל את "מקהלה עליזה" ביחד עם שחר חסון ו-BEMET, כחלק מהפרויקט "צו השעה – צו שני". סרטון השיר "מקהלה עליזה" באתר יוטיוב מילות השיר "מקהלה עליזה" באתר שירונט מקהלה עליזה - שיר ילדים - הופ! שירי ילדות ישראלית, סרטון באתר יוטיוב (אורך: 2:35) מקהלה עליזה, באתר האינטרנט של עופר גביש חיים טופול וילדי הבי.בי.סי, באתר יוטיוב מקהלה עליזה, באתר האינטרנט של לאה נאור עץ הברוש, באתר האינטרנט של לאה נאור מקהלה עליזה, באתר האינטרנט של עופר גביש צו השעה, החלק השני: יסמין מועלם עם טונה וקרולינה עם שי צברי, באתר mako, ‏2020-10-27
ספרטק מוסקבה (כדורעף)

מועדון הכדורעף צסק"א מוסקבה (רוסית волейбольный клуб Спартак) היה מועדון כדורעף רוסי. הקבוצה זכתה פעם אחת באליפות ברית המועצות. הוקמה לראשונה ב-1935 ועד סוף שנות ה-40 של המאה ה-20 הייתה אחת הגדולות במדינה אך פורקה ב-1961. ב-1991 נוסדה מחדש אך ב-2015 פורקה שוב, על רקע קשיים כלכליים. האליפות הסובייטית / הליגה הרוסית (1): 1940. אליפות מוסקבה' (7): 1935 — 1941. Московский волейбольный клуб "Спартак" снялся с ЧР из-за проблем с финансированием // מועדון הכדורעף המוסקבאי "ספרטק" הורד מאליפות רוסיה בשל בעיות במימון ערך זה הוא קצרמר בנושא כדורעף ובנושא רוסיה. אתם מוזמנים לתרום לוויקיפדיה ולהרחיב אותו.
אחרי כל השנים (אלבום)

אחרי כל השנים הוא אלבום האולפן החמישי של הזמר עומר אדם. האלבום יצא לאור ב-1 בפברואר 2017, על ידי חברת התקליטים פליי רקורדס. בנובמבר 2017 הוכרז כי זכה האלבום במעמד פלטינה משולשת על מעל ל-110 מיליון שימושים בניו מדיה. בסמוך לצאתו, עלה לרשת הזרמת המדיה ספוטיפיי. עומר אדם – "אחרי כל השנים" אלבום | רדיו מנטה חן פרורדין, ‏הרגע הגדול של עומר אדם, באתר ‏מאקו‏, 6 בנובמבר 2017 אחרי כל השנים, נבדק ב-2020-03-03 מידע על האלבום אחרי כל השנים באתר MusicBrainz
טקס פרסי האקדמיה הבריטית לקולנוע ה-24

טקס פרסי האקדמיה הבריטית לקולנוע ה-24 שמעניקה האקדמיה הבריטית לאמנויות הקולנוע והטלוויזיה, נערך בשנת 1971, בו הוענקו פרסים לסרטים הטובים ביותר של שנת 1970. הטקס נערך ברויאל אלברט הול בלונדון ב-4 במרץ 1971. טקס פרסי האקדמיה הבריטית לקולנוע ה-24, במסד הנתונים הקולנועיים IMDb (באנגלית) Society of Film and Television Arts (SFTA) - Presentation of the 1970 Awards (now known as BAFTA)
לבונה (פירושונים)

האם התכוונתם ל... לבונה – צמח ממשפחת הבשמיים, אחד מסממני הקטורת לבונה (אתר מקראי) – אתר בדרום השומרון הנזכר במקרא כיישוב, שבקרבתו התרחש בתקופת החשמונאים קרב מעלה לבונה קרב מעלה לבונה – הקרב הראשון בין יהודה המכבי לבין הצבא הסלאוקי, ראו קרב אפולוניוס מעלה לבונה – יישוב קהילתי והתנחלות בדרום-מזרח השומרון, בגוש שילה גרעין לבונה – שם הגרעין המייסד של היישוב הקהילתי וההתנחלות בית אריה, ראו בית אריה-עופרים לבונה (עיר) (Levone) – עיר במחוז פיימונטה, איטליה לַבּוּנֶה (ער') – חווה חקלאית בנפת צור שבלבנון, בסמוך לגבול עם ישראל, בקרבת שלומי
קריבי (קמרון)

קריבי (בצרפתית: Kribi) היא עיר נמל שנמצאת באזור הדרום שבקמרון. העיר ממוקמת כ-132 ק"מ מאבולווה, בירת האזור וכ-196 ק"מ מיאונדה, בירת קמרון. הטמפרטורה הממוצעת היא 21 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 2,687 מילימטרים בשנה. חודש אוקטובר הוא החודש שיש בו הכי הרבה גשם (432 מ"מ גשם), וחודש יולי הוא החודש שיש בו הכי פחות גשם (20 מ"מ גשם). העיר ממקומת ליד הכביש האזורי P8 והכבישים הלאומיים N7 ו-N17. צרפת ויסטרהאם (אנ'), צרפת‏ צרפת סן-נאזר, צרפת (הסכם שיתוף פעולה) גרמניה באד בלציג (אנ'), גרמניה מדיה וקבצים בנושא קריבי בוויקישיתוף קריבי, באתר אנציקלופדיה בריטניקה (באנגלית) Kribi, www.geonames.org "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Kribi, Kribi (ב־) "National Commission for Decentralised cooperation". Délégation pour l’Action Extérieure des Collectivités Territoriales (Ministère des Affaires étrangères) (בצרפתית). אורכב מ-המקור ב-2013-11-27. נבדק ב-2013-12-26. Kribi, twinned with Saint Nazaire in France. ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
Back to Basics

האם התכוונתם ל... Back to Basics (אלבום של The Temptations) – אלבום של The Temptations Back to Basics (אלבום של בילי בראג) – אלבום של בילי בראג Back to Basics (אלבום של ד"ר אלבן) – אלבום של ד"ר אלבן Back to Basics (אלבום של טוויסטה) – EP של טוויסטה Back to Basics (אלבום של כריסטינה אגילרה) – אלבום של כריסטינה אגילרה Back to Basics (קמפיין) – קמפיין פוליטי של ג'ון מייג'ור משנת 1993
Back to Basics (אלבום של בילי בראג)

Back to Basics הוא אלבום משנת 1987 של המוזיקאי האנגלי בילי בראג, המהווה אוסף שירים משלושת אלבומיו הראשונים: "Life's a Riot with Spy vs Spy",‏ "Brewing Up with Billy Bragg" וה-EP‏ "Between the Wars". אוסף זה לא הכיל חומר חדש. השירים שנאספו במהדורה זו ממחישים נושאים מרכזיים חוזרים ונשנים בעבודתו של בראג: פרשנות ביקורתית ביותר על בריטניה התאצ'רית, המלווה בשירי אהבה פואטיים. האוסף שוחרר מחדש בנובמבר 1993 על ידי חברת התקליטים Cooking Vinyl. "The Milkman of Human Kindness" (Life's a Riot) "To Have and To Have Not" (Life's a Riot) "Richard" (Life's a Riot) "Lovers Town Revisited" (Life's a Riot) "A New England" (Life's a Riot) "The Man in the Iron Mask" (Life's a Riot) "The Busy Girl Buys Beauty" (Life's a Riot) "It Says Here" (Brewing Up With Billy Bragg) "Love Gets Dangerous" (Brewing Up With Billy Bragg) "The Myth of Trust" (Brewing Up With Billy Bragg) "From a Vauxhall Velox" (Brewing Up With Billy Bragg) "The Saturday Boy" (Brewing Up With Billy Bragg) "Island of No Return" (Brewing Up With Billy Bragg) "St Swithin's Day" (Brewing Up With Billy Bragg) "Like Soldiers Do" (Brewing Up With Billy Bragg) "This Guitar Says Sorry" (Brewing Up With Billy Bragg) "Strange Things Happen" (Brewing Up With Billy Bragg) "A Lover Sings" (Brewing Up With Billy Bragg) "Between the Wars" (Between The Wars) "Diggers' Song|World Turned Upside Down" (Between The Wars) "Which Side Are You On?" (Between The Wars) מידע על האלבום Back to Basics באתר MusicBrainz האלבום Back to Basics באתר Discogs
דב אלבוקרק

דב אלבוקרק (נולד ב-11 בדצמבר 1966) הוא רופא ישראלי, סגן מנהל קמפוס בילינסון של המרכז הרפואי רבין בפתח תקווה (אוקטובר 2020). אלבוקרק נולד באיסטנבול, שבטורקיה, לד"ר מואיז אלבוקרק, רופא משפחה, וסוזי אלבוקרק, מזכירה רפואית. עלה עם משפחתו לישראל בשנת 1970. למד רפואה באוניברסיטת תל אביב במסגרת העתודה האקדמית, ולימודי ניהול מערכות בריאות (MHA) באוניברסיטת בן-גוריון. הוא מומחה ברפואת ילדים ובמינהל רפואי. שימש כרופא ילדים בכיר במרכז שניידר לרפואת ילדים בישראל וסגן מנהל בית החולים בילינסון. בשנים 2013 - 2014 היה עוזר רפואי למנכ"ל משרד הבריאות וריכז את הסדרת פרויקט שיתוף מידע (אופק) ואת תחום השיקום הרפואי ועמד בראש ועדה לבחינת פריסת אמבולנסים ביהודה ושומרון. לימד במסלול "צמרת" – המסלול הצבאי ללימודי רפואה באוניברסיטה העברית ומאז 2014 במועצת הפקולטה לרפואה בבית-הספר לרפואה באוניברסיטת תל אביב. תושב הוד השרון. נשוי לעו"ד דורית גרכט אלבוקרק, לשעבר מנכ"לית איקון מחקרים קליניים ישראל, ואב לשלושה בנים. בין השנים 2014 ל-2020 ניהל את בית החולים השיקומי "רעות" בתל אביב. ד"ר אלבוקרק שירת בחיל הרפואה והגיע לדרגת אלוף-משנה. במהלך שירותו הצבאי ביצע תפקידים רבים, ובהם: מפקד רפואה פיקודי של פיקוד מרכז, וקצין רפואה אוגדתי של אוגדת יהודה ושומרון. במסגרת תפקידו כראש ענף מיון רפואי ורפואה תעסוקתית קידם דיגיטציה של ספר הפרופילים הרפואיים, יזם והוביל תהליכי שיתוף מידע רפואי בין קופות החולים לצה"ל בנוגע למועמדים לשירות ביטחון. בשנת 2013, השתתף אלבוקרק במשלחת ההצלה של צה"ל לפיליפינים, לאחר אסון הטייפון יולנדה. הוא ניהל את מערך הילדים בבית חולים שדה של חיל הרפואה, במסגרתו טופלו כ-850 ילדים. פרס ראש אכ"א למצוינות (2013). פרס ראש אט"ל לפרויקט טכנולוגי (2012) על פרויקט שיתוף מידע רפואי בין קופות החולים לצה"ל. פרס ראש אט"ל לצוות שיפור מצטיין (2004). פרס למחקר מצטיין, החברה הישראלית לפדיאטריה קלינית (2003). מדריך מצטיין בבית הספר לרפואה ע"ש סאקלר באוניברסיטת תל אביב (2003). חבר במועצה הלאומית לשיקום. חבר במועצה הלאומית לגריאטריה. חבר בוועד איגוד מנהלי בתי חולים בהסתדרות הרפואית. מנהל חדש במרכז הרפואי-שיקומי רעות, באתר NEWS1,‏ 31 באוגוסט 2014 ראיון של ד"ר דב אלבוקרק בתוכנית הרדיו "כבוד העו"ד עם עורך הדין ליאור טומשין", רדיוס 100FM, ‏5 בדצמבר 2017 דב אלבוקרק, 100 רופאים לכל המדינה: מצבה העגום של רפואת השיקום, באתר ynet, 7 במאי 2018 דב אלבוקרק, המחסור ברופאים: מי יטפל באלפי החולים הזקוקים לשיקום?, באתר הארץ, 6 בדצמבר 2018 הילה אלרואי, שיטת התקצוב האבסורדית המונעת מנפגעי שבץ את השיקום המגיע להם(הקישור אינו פעיל), "סטטוסקופ" - מוסף הבריאות של המהדורה המרכזית של ערוץ 10, 25 באוקטובר 2018
יאקוב לורות

יאקוב לורות (בגרמנית: Jacob Lüroth;‏ 18 בפברואר 1844, מנהיים - 14 בספטמבר 1910, מינכן) היה מתמטיקאי גרמני. לורות נולד במנהיים. הוא התחיל ללמוד אסטרונומיה באוניברסיטת בון, אך בעקבות בעיית עיניים הוא לא היה יכול להמשיך ובשנת 1863 עבר להיידלברג. בשנת 1865 הוא סיים דוקטורט שחקר משפט פסקל באוניברסיטת היידלברג. תחום עיסוקו העיקרה היה סטטיסטיקה. לורות היה בין הראשונים שחקרו התפלגות t. בשנת 1876 הוא הוכיח משפט לורות. יאקוב לורות היה מלמד בקרלסרוהה, האוניברסיטה הטכנית של מינכן ובאוניברסיטת פרייבורג. על הישגיו הוא נבחר לאקדמיה של בווריה ובשנת 1883 לאקדמיה לאופולדינה. מדיה וקבצים בנושא יאקוב לורות בוויקישיתוף יאקוב לורות, באתר פרויקט הגנאלוגיה במתמטיקה יאקוב לורות, באתר MacTutor (באנגלית) ערך זה הוא קצרמר בנושא אישים ובנושא מתמטיקה. אתם מוזמנים לתרום לוויקיפדיה ולהרחיב אותו.